text: Eva Kjer Hansen: Jeg har gjort en forskel
  29 februar 2016 kl. 20.34
  Den nu tidligere miljø- og fødevareminister Eva Kjer Hansen er glad for de otte måneder, hun har haft på ministertaburetten.
  Eva Kjer Hansen (V) overleverede i dag miljø- og fødevareministeriet til Esben Lunde Larsen, og det har været en rørende dag for den nu tidligere minister, der har været glad som minister:
  - Det har været otte måneder, hvor jeg er gået glad på arbejde hver dag. Og jeg ved også, jeg har gjort en forskel, og det har jeg, fordi embedsværket har været så engageret, flittigt og loyalt, siger Eva Kjer Hansen til TV SYD.
  Eva Kjer Hansen skal nu indfinde sig i en ny rolle på Christiansborg. En rolle, hun ikke helt kender endnu. Men hun garanterer en ting:
  - Regeringen kan godt være sikker på, at jeg i hvert fald nok skal bidrage med at holde dem til ilden.
  Se Eva Kjer Hansen fortælle om de seneste dage øverst.
  